**Kviečiame atlikti praktiką Lietuvos zoologijos sode įvairių specialybių studentus.**

Lietuvos zoologijos sodas yra seniausias zoologijos sodas Lietuvoje, įkurtas Tado Ivanausko ir bendraminčių iniciatyva Kauno Ąžuolyno parko teritorijoje (15,66 ha), lankytojams atvertas 1938 m. liepos 1 d. Zoologijos sodas toje pačioje vietoje išliko iki šių dienų.

Gyvūnų gerovė – Lietuvos zoologijos sodo vizijos pagrindas.

Lietuvos zoologijos sodas siekia didinti savo indėlį į laukinės gamtos ir buveinių išsaugojimą Lietuvoje ir visame pasaulyje, įkvėpti praktikantus prisidėti prie gamtos ir nykstančių gyvūnų rūšių išsaugojimo, dalyvauti švietimo programose, mažinti poveikį aplinkai.

Siekdami pritraukti kuo daugiau jaunų aktyvių specialistų, stengiamės sudaryti kuo palankesnes sąlygas praktikai atlikti. Lietuvos zoologijos sodas suteikia praktikos galimybes bet kuriame LZS struktūriniame padalinyje. Kiekvienam praktikantui yra paskiriamas vadovas visam praktikos laikotarpiui, kuris supažindina su įstaigos struktūra ir filosofija, darbo specifika bei kultūra, skiria užduotis, pasirūpina, kad būtų suteiktos visos darbui reikalingos priemonės ir rūpinasi juo visos praktikos LZS metu.

Praktikantų poreikis pagal LZS skyrius:

1. Administracija: praktikantai prie dokumentų valdymo procesų;

2. Mokslinės veiklos skyrius:

3. Finansų skyrius: praktikantai prie finansų dalies ir, galimai – prie prekybos – suvenyrų parduotuvėlėje;

4. Veterinarijos sk.: gali priimti veterinarijos studentus, priima nuo 4 kurso. Per metus gali priimti 5-6 studentus. Vienu metu priima vieną studentą.

5. Strateginio planavimo ir administravimo skyrius: gali priimti tris praktikantus, praktikai prie personalo, teisės, viešųjų pirkimų dalies.

6. Egzotariumo sk.: vienu metu gali priimti 3 praktikantus iš įvairių mokymo įstaigų. Per metus gali būti 6-9 praktikantai.

7. Viršutinės LZS teritorijos sk.: priimtų praktikantus, besimokančius su gyvūnų priežiūra susijusiose specialybėse, taip pat veterinarijos gydytojų (papildoma praktika) arba veterinarijos gydytojų padėjėjų specialybėse, taip pat su biologija susijusių specialybių studentai. Per metus skyriuje praktiką galėtų atlikti iki 20 studentų.

8. Apatinės LZS teritorijos sk.: priimtų 4 žmones. Darbas prie gyvūnų prižiūrėtojų ir gyvūnų priežiūros specialistų.

9. Rinkodaros ir edukacijos sk.: reikalingas praktikantas viešųjų ryšių praktikai atlikti – komunikacijos specialistas. Dar gali būti ir marketingistas.

10. Ūkio sk.: galėtų priimti praktikos studentus prie aplinkos tvarkymo, statybos darbų. Taip pat, studentus, studijuojančius IT ir inžinerijos sritis.

11. Gyvūnų pašarų sk.: 5 praktikantai per metaus.

**Praktikos mūsų įstaigoje privalumai:**

* galimybė įgyti įvairialypės patirties būnant didelės įstaigos dalimi;
* galimybė susipažinti su Europos zoologijos sodų ir akvariumų asociacijos veiklą;
* galimybė siūlyti bei įgyvendinti savo idėjas;
* karjeros galimybės;
* draugiškas, visada pasirengęs padėti kolektyvas ir darbo aplinką, kurioje vertinamas profesionalumas bei orientacija į rezultatus.

Mes iš studento tikimės, kad jis ateis su nauju žvilgsniu, šviežiomis žiniomis ir stengsis tai, ką žino teoriškai, pritaikyti praktikoje.

Mums svarbi studento motyvacija bei noras mokytis, gebėjimas analizuoti ir teikti įžvalgas, iniciatyvumas, savarankiškumas ir atsakingumas.

**Praktika** – tai galimybė pritaikyti turimas teorines žinias bei tobulinti profesinius ir bendruosius gebėjimus. Patirtis įgyta praktikos metu padės greičiau išsiaiškinti, ką nori veikti (dirbti) ir lengviau rasti norimą darbą.

Būsimai profesinei veiklai (konkrečiam darbui) reikalingos patirties įgyti gali atlikdamas studijų, papildomą arba (ir) savanorišką praktiką. Visas šias praktikas gali atlikti ir Lietuvos zoologijos sode.

 Kviečiame susipažinti su Lietuvos zoologijos sodo  PRAKTIKOS ATLIKIMO TVARKOS APRAŠU.